CELEX: 62016TN0632
Language: sk
Date: 2016-09-02 00:00:00
Title: Vec T-632/16: Žaloba podaná 2. septembra 2016 – Haeberlen/ENISA

7.11.2016   
            
            
               SK
            
            
               Úradný vestník Európskej únie
            
            
               C 410/22
            
         Žaloba podaná 2. septembra 2016 – Haeberlen/ENISA
   (Vec T-632/16)
   (2016/C 410/31)
   Jazyk konania: francúzština
   
      Účastníci konania
   
   
      Žalobca: Thomas Haeberlen (Swistall, Nemecko) (v zastúpení: L. Levi a A. Tymen, advokáti)
   
      Žalovaná: Agentúra Európskej únie pre sieťovú a informačnú bezpečnosť (ENISA)
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil túto žalobu za prípustnú a dôvodnú,
            
         v dôsledku toho,
   
               —
            
            
               zrušil rozhodnutie z 21. októbra 2015,
            
         
               —
            
            
               v prípade potreby zrušil rozhodnutie z 20. mája 2016, doručené 23. mája 2016, ktorým sa zamieta sťažnosť,
            
         
               —
            
            
               nariadil náhradu nemajetkovej ujmy spôsobenej žalobcovi ohodnotenej na 3 000 eur,
            
         
               —
            
            
               zaviazal žalovanú na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na protiprávnosti nariadenia Európskeho parlamentu a Rady (EÚ) č. 422/2014 zo 16. apríla 2014, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 2014, s. 5) a nariadenia Európskeho parlamentu a Rady (EÚ) č. 423/2014 zo 16. apríla 2014, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 2014, s. 12) (ďalej len „napadnuté nariadenia“). Konkrétne pri prijatí napadnutých nariadení došlo k viacerým porušeniam a najmä k porušeniu podstatných formálnych náležitostí, povinnosti odôvodnenia, článku 10 prílohy XI služobného poriadku, ktorý sa uplatňoval pred nadobudnutím účinnosti nariadenia Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. EÚ L 287, 2013, s 15), k porušeniu článkov 10, 11 a 65 služobného poriadku, zásady nadobudnutých práv a zásady proporcionality, zásady ochrany legitímnej dôvery, ako aj pravidiel sociálneho dialógu.
            
         
               2.
            
            
               Druhý žalobný dôvod založený na porušeniach zásady dobrej správy vecí verejných, zásady povinnosti odôvodnenia a zásady povinnosti starostlivosti.